**Oktató:** Dr. Pogácsás Anett

**Tárgy kódja, neve: JDDO328XA0 Formalitás és hatása a szerzői jogban**

**A tantárgy célja:**

A szerzői jog alapkérdéseinek áttekintése mentén a szabályozás céljának és modern rendszerének, igényeinek megértése, és a szerzői jog lehetséges jövőbeli helyének átgondolása

**Tárgyleírás:**

A szerzői jog hosszú utat járt be addig, amíg garanciális szabályok révén valódi védelmet tudott biztosítani a szerzők számára. Ezek közé a garanciális szabályok közé tartozónak tekintjük a Berni Uniós Egyezmény 5. cikk (2) bekezdésébe foglalt ún. formalitásmentes oltalom elvét, amely értelmében a szerzői jogi védelem nem köthető alaki feltételekhez (például nyilvántartásba vételhez, zsűrizéshez stb.), az pusztán a mű megalkotása mint jogi tény révén keletkezik. Egy hasonlóan fontos alapelv az írásbeliség szigorú előírása a felhasználási szerződésekre, és az azokhoz kötődő jognyilatkozatokra vonatkozóan. Az elmúlt évtizedben viszont egyre élesebben rajzolódnak ki mind az alakiság szigorú előírása, mind a formalitásmentes oltalom elvéből fakadó szabályozás hátulütői. Miközben a szerzői jogi ágazatok egyre nagyobb jelentőségre tesznek szert gazdasági értelemben, a kulturális és kreatív ipar „termékeinek” forgalma és forgalomképessége sok tekintetben kihívásokkal szembesül. A kurzus ezeket a kihívásokat veszi számba kitérve azok hazai, európai uniós és nemzetközi szabályozási hátterére és a gyakorlatban felmerülő kérdésekre.

**Ajánlott irodalom:**

Tattay Levente – Pogácsás Anett – Ujhelyi Dávid: Szellemi alkotások joga. Budapest, Pázmány Press, 2020. (jelenleg elektronikusan elérhető a Neptun MeetStreet-en keresztül)

Stef von Gompel: Formalities in Copyright Law. Amsterdam, Wolters Kluwer, 2011.

Pogácsás Anett: Garancia vagy akadály? A szerzői jogról való lemondás tilalmának helye egy rugalmas szerzői jogi rendszerben. Infokommunikáció és Jog, 2017/1. (<https://infojog.hu/wp-content/uploads/pdf/201768_38_45_PogacsasAnett.pdf>)

Legeza Dénes (szerk.): Szerzői jog mindenkinek. Budapest, SZTNH, 2017. (<https://www.sztnh.gov.hu/sites/default/files/szerzoi_jog_mindenkinek_web_fin.pdf>)

Jane C.Ginsburg: Berne-Forbidden Formalities and Mass Digitization. Boston University Law Review, Vol. 96, 2016, Columbia Public Law Research Paper No. 14-510. (<https://ssrn.com/abstract=2772176>)

Rebecca Giblin: A Future of International Copyright? Berne and the Front Door Out. In: Graeme Austin – Andrew Christie – Andrew Kenyon – Megan Richardson (eds): Across Intellectual Property: Essays in Honour of Sam Ricketson. Cambridge University Press, 2020. (<https://ssrn.com/abstract=3351460>)